PLANET ราคาแรง (อาจสะดุดตอ)
ราคาบนกระดานหุ้น PLANET จู่ ๆ ก็วิ่งร้อนแรงต่อเนื่องช่วง 4-5 วันทำการอย่างไม่มีปี่มีขลุ่ย! 
ราคาบนกระดานหุ้น PLANET จู่ ๆ ก็วิ่งร้อนแรงต่อเนื่องช่วง 4-5 วันทำการอย่างไม่มีปี่มีขลุ่ย! 
6 ต.ค. 2562

คุณค่าบริษัท
ราคาบนกระดานหุ้น บริษัท แพลนเน็ต คอมมิวนิเคชั่น เอเชีย จำกัด (มหาชน) หรือ PLANET จู่ ๆ ก็วิ่งร้อนแรงต่อเนื่องช่วง 4-5 วันทำการอย่างไม่มีปี่มีขลุ่ย!
มีอะไรในกอไผ่หรือเปล่าไม่รู้ !? แต่ที่นักลงทุนควรรู้… คือราคาหุ้นก่อนหน้ามีการเคลื่อนไหวเพียงในกรอบจำกัด หากแต่ราคาขยับราว 1-3 ช่องเท่านั้น และสิ่งสำคัญวอลุ่มการซื้อขายเบาบางมาก ๆ เพียงหลัก 1 พันบาท หรือไม่เกิน 1 แสนบาท แทบไม่มีสภาพคล่องเอาเสียเลย !!!
แล้วการปรับตัวขึ้นร้อนแรงของราคาหุ้นอันผิดหูผิดตารอบนี้ …และผิดปกติเข้าไปอีก คือ มูลค่าการซื้อขายหนาแน่นเกินหลัก 10 ล้านบาท “ทุกอย่างก้าวกระโดดไปหมด” หรือมาด้วยบุคคลกลุ่มใดกลุ่มหนึ่งเข้ามาดันราคาหุ้น เพื่อจะทำให้ราคาหุ้นขึ้นแบบประเดี๋ยวประด๋าว  เพียงระยะสั้นเท่านั้นแล้วจากไปอาจไม่รู้ข้อเท็จจริงได้
หรือข้อเท็จจริงบริษัทอาจจะมีข่าวดีอะไรอยู่หรือเปล่า ? มีคนที่รู้คือกลุ่มผู้บริหาร ซึ่งควรออกมาให้ข่าวบ้างไม่ใช่ว่าเงียบ…แล้วปล่อยให้นักลงทุนกล้า ๆ กลัว ๆ ที่จะเข้าลงทุน เพราะเห็นราคาหุ้นปรับตัวขึ้นแบบนี้แล้วเสียวไส้ กลัวว่าจะติด “ดอย”  ในกลุ่มนักลงทุนเข้าใหม่ ส่วนนักลงทุนที่มีหุ้นอยู่แล้วหากไม่มีอะไรดีก็จะได้ขายหุ้นทำกำไรออกมา
บริษัทจะมีอะไรดี ๆ ต้องรีบบอกต่อ !!  อย่าปล่อยให้นักลงทุนคิดกันไปต่าง ๆ นานา
ยิ่งเข้าไปเจาะงบการเงิน ถือว่ายังไม่แข็งแรงนัก อย่างไตรมาส 2 สิ้นสุดวันที่ 30 มิถุนายน 2562 พบว่า ขาดทุนสุทธิ 1.12 ล้านบาท หรือ 0.00 บาทต่อหุ้น จากงวดเดียวกันของปีก่อนขาดทุนสิทธิ 6.42 ล้านบาท หรือ 0.03 บาทต่อหุ้น
ถึงแม้ว่าในงวด 6 เดือนแรกกลับพลิกมีกำไรสุทธิแต่ทำได้เพียง 0.80 ล้านบาท หรือ 0.00 บาทต่อหุ้น จากงวดเดียวกันของปีก่อนขาดทุนสุทธิ 1.32 ล้านบาท หรือ 0.01 บาทต่อหุ้น
ผลการดำเนินงานโดยรวมครึ่งปีแรกพลิกมีกำไรสุทธิก็จริง แต่ยังปริ่มน้ำ ซึ่งถือว่ายังน่าวิตกกังวลหากการบริหารจัดการไม่ดีพอก็อาจทำให้ทั้งปีอาจขาดทุนสุทธิได้อีก
ขณะที่ผลการดำเนินงานช่วงหลายปีที่ผ่านมาลุ่ม ๆ ดอน ๆ พอควร อย่างในปี 2558 ทำกำไรสุทธิ 53.39 ล้านบาท ต่อมาในปี 2559 กลับขาดทุนสุทธิ 24.72 ล้านบาท แล้วต่อมาในปี 2560 ขาดทุนสุทธิเพิ่มขึ้น 31.62 ล้านบาท ส่วนในปี 2561 พลิกกลับมีกำไรสุทธิ 5.88 ล้านบาท ซึ่งเป็นการทำกำไรไม่สม่ำเสมอ
อีกทั้งด้านค่า P/E ถือว่าค่อนข้างสูงเมื่อเทียบกับราคาหุ้น โดยปัจจุบันค่า P/E อยู่ที่ 60.94 เท่า
ดังนั้นทุกอย่างอย่าเพิ่งด่วนสรุปว่า “ราคาหุ้นไปต่อ” หรือ “อาจสะดุดตอ” ต้องดูไปยาว ๆ เวลาเป็นเครื่องพิสูจน์ !!!!
…
ผู้ถือหุ้นรายใหญ่
รายชื่อกรรมการ